**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Királyság és fejedelemség**

**A habsburg kormányzati rendszer**

**1).** A királyi Magyarország területén **I. Ferdinánd** átalakította a kormányzati rendszert. **Királyságának ügyeit Bécsből irányította a Magyar Kancellária segítségével.   
A pénzügyekkel a Magyar Kamara, a közigazgatással és az igazságszolgáltatással** a Helytartóság foglalkozott.   
**Ezek székhelye** a királyság magyarországi központjában, **Pozsonyban volt.   
A katonai ügyeket** viszont **az Udvari Haditanács irányította Bécsből.**

**2). A Habsburg uralmat a rendek ellensúlyozták.**Továbbra is működött a rendi országgyűlés, amelynek legfőbb joga az adók megszavazása volt.

**A végvárak**

**3). Új végvári rendszert kellett létrehozni az ország belsejében.  
A végvárrendszer kiépítése és fenntartása azonban nagyon sok pénzbe került.**A Királyi **Magyarország** erre egyedül nem volt képes.   
A Habsburg uralkodók **révén rendszeres pénzügyi segélyt kapott a német fejedelmektől, és a pápa is támogatást nyújtott.**

**4). A végvári katonák megjelenésével új társadalmi réteg alakult ki.**   
A török elől elmenekült nemesek, városi lakosok, jobbágyok álltak katonának.

**Az Erdélyi fejedelemség kialakulása**

**5).** Buda török kézre kerülése után **Szulejmán** szultán **az ország keleti felét** a gyermek **II. János királynak** és Szapolyai özvegyének, a királynénak **adományozta.**   
A királyi udvar Erdélybe költözött.  
**Az új uralkodói központ Gyulafehérváron alakult ki.**Szapolyai híve, **Fráter György** hozzálátott az új állam megszervezéséhez.   
Ezzel párhuzamosan **megkísérelte a két magyar királyság egyesítését.**A három részre szakadt ország újra egyesítésére ugyanis csak **úgy** lett volna esély, **hogy** II. János **király az Erdély feletti hatalmat átengedi Ferdinánd királynak**, aki szembeszáll a törökkel.  
**A kísérlet kudarcba fulladt.**  
Ferdinánd király halála után utóda egyezményt kötött II. Jánossal.   
**Szapolyai fia lemondott a királyi címről, és János Zsigmond néven Erdély és a hozzá kapcsolt magyarországi Részek első fejedelme lett.**

**6).** János Zsigmond utód nélkül halt meg.   
Ekkor **az erdélyi rendek egy gazdag főurat, Báthori Istvánt választották fejedelemmé.   
Báthori tekintélyét növelte, hogy 1576-ban lengyel királlyá is koronázták.**

**Fogalmak – Évszámok**

**II. János – Szapolyai János /I. János/ király fia, aki apja halála után  
 1540-től 1570-ig II. János néven választott magyar király;  
 János Zsigmond néven Erdély első fejedelme (1565–1571).**

**Fráter György – a kiskorú II. János király gyámja;  
 pálos szerzetes, katona, országos és erdélyi politikus,   
 helytartó, váradi püspök, majd esztergomi érsek és   
 bíboros.**

**Báthori István - (1533*-1586*) erdélyi fejedelem (1571–1586);  
  Lengyelország királya (1576–1586).**